CELEX: 22005D0080
Language: hu
Date: 2005-06-10 00:00:00
Title: Az EGT-Vegyesbizottság 80/2005 határozata (2005. június 10.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

13.10.2005   
            
            
               HU
            
            
               Az Európai Unió Hivatalos Lapja
            
            
               L 268/12
            
         
      AZ EGT-VEGYESBIZOTTSÁG 80/2005 HATÁROZATA
   
   (2005. június 10.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2004. szeptember 24-i 128/2004 EGT-vegyesbizottsági határozat (1) módosította.
            
         
               (2)
            
            
               Az építmények és a szerkezetreleváns építőipari termékek Eurocode-jainak bevezetéséről és alkalmazásáról szóló, 2003. december 11-i 2003/887/EK bizottsági ajánlást (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A II. melléklet XXI. fejezetének 3. pontja (C/62/94/1. o.: A Bizottság közleménye) után a következő pontot kell beilleszteni:
   
               „4.
            
            
               
                  32003 H 0887: Az építmények és a szerkezetreleváns építőipari termékek eurokódjainak (Eurocode) bevezetéséről és alkalmazásáról szóló, 2003. december 11-i 2003/887/EK bizottsági ajánlás (HL L 332., 2003.12.19., 62. o.).”
            
         2. cikk
   A 2003/887/EK ajánlásnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2005. június 11-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2005. június 10-én.
      
         
            az EGT-Vegyesbizottság részéről
         
         
            az elnök
         
         Richard WRIGHT
         
      
   
   
      (1)  HL L 64., 2005.3.10., 53. o.
   
   
      (2)  HL L 332., 2003.12.19., 62. o.
   
   
      (3)  Alkotmányos követelményeket nem jeleztek.